kardosdrur/scandi-wiki huggingface dataset:
Anja og Viktor - i medgang og modgang

Anja og Viktor – i medgang og modgang er en dansk komediefilm fra 2008. Filmen er den femte i Anja og Viktor-serien og er instrueret af Søren Frellesen efter manuskript af Søren Frellesen og Thorvald Lervad.

Titelsangen "Aldrig" blev indspillet af Johnny Deluxe og Szhirley. Den nåede #23 på Tracklisten og blev udgivet på Johnny Deluxe' album De knuste hjerters klub samme år.

Handling 
I den femte Anja og Viktor-film er Viktor kommet i det romantiske hjørne og vil gøre alt for at få Anja til at gifte sig med ham, så han tilmelder dem som par i et reality bryllups-tv-show.

Medvirkende 
 Robert Hansen (Viktor)
 Sofie Lassen-Kahlke (Anja)
 Karl Bille (Torkild)
 Jonas Gülstorff (Nikolaj)
 Mira Wanting (Gitte)
 Johannes Lilleøre (Buster)
 Joachim Knop (Peter)
 Birgitte Hjort Sørensen (Regitze)
 Tommy Kenter (Larsen)
 Jan Gintberg (Tommy Gold)
 Tom Jensen (Peter Hjerne)
 Lily Weiding (Fru Bernstein)
 Peter Pilegaard (Arne Haugaard)
 Niels Vendius (Præst)
 Paul Hüttel (Dommer)
 Christian Mosbæk (Mogens Grønby)
 Lise Schrøder (Økonoma)
 Julie Wieth (Redaktør)
 Peter Lambert (Bankbetjent)
 Sophus Windeløv Kirkeby (Grønt bud)
 Bo Thomas (Grønt bud kollega)
 Trille Reichel (Fiona)
 Nadja Reichel (Paula)
 Vicki Berlin (Producer)
 Carsten Bang (Poul Holm)

Referencer

Eksterne henvisninger 
 

Ungdomsfilm fra Danmark
Danske film fra 2008
Komediefilm fra Danmark
Dansksprogede film
I medgang og modgang
Tabitha Vinten

Susanne Tabitha Vinten (født 7. marts 1947) er en dansk skuespiller.

Vinten var elev hos Søren Weiss og blev uddannet fra Skuespillerskolen ved Odense Teater i 1970. Desuden fik hun sangundervisning hos Svend Prahl 1963-67 og hos Rigmor Gadborg 1968-73. Hun har gennem flere år været tilknyttet Boldhus Teatret, men har også haft roller på Østre Gasværk Teater og Nørrebros Teater.

Filmografi 
 Livsens Ondskab (1972)
 Perfect world (1990)

Eksterne henvisninger 
 

Skuespillere fra Danmark
Anne Mette Rosenkilde

Anne Mette Rosenkilde (født 15. november 1953 i København) er en dansk skuespillerinde.

Filmografi 
 Kniven i hjertet (1981)
 Kys mor, skat! (1990)
 Perfect world (1990)

Eksterne henvisninger 
 

Skuespillere fra Danmark
Skovbrugsuddannelse

Skovbrugsuddannelserne er uddannelser, der sigter mod at sætte deltagerne i stand til at varetage forpligtelser og udføre arbejde inden for skovbruget og tilgrænsende erhverv. Uddannelserne omfatter alle led, lige fra efteruddannelse af specialarbejdere inden for sektoren og til de højeste, videnskabelige eksamener

Videnskabelige uddannelser 

Institut for Geovidenskab og Naturforvaltning (Københavns Universitet) varetager uddannelsen af forstkandidater, der normalt er fagets højeste uddannelse. Ved bestået eksamen har man ret til titlen cand.silv.. Der findes dog også en Ph.d.-uddannelse inden for skovbrug. Den er treårig og betragtes som en videnskabelig specialisering, som forudsætter en kandidatuddannelse fra et dansk eller udenlandsk universitet. Bacheloruddannelsen skal give den studerende baggrund for at fortsætte på en naturvidenskabelig kandidatuddannelse (forstkandidat) eller en tværfaglig kandidatlinie. Desuden skal man med den baggrund kunne varetage visse erhvervsfunktioner inden for skovsektoren og tilgrænsende områder. En bestået bacheloruddannelse giver ret til betegnelsen Bsc.

Faguddannelser 
Skovskolen uddanner til skov- og landskabsingeniør. Det er en videregående uddannelse, der varer 4 år. Skovskolen varetager ligeledes erhvervsuddannelsen til skov- og naturtekniker med speciale inden for skovbrug, landskabspleje, træindustri eller formidling. Det er en uddannelse, som varer 3 år.
Endelig uddannes der ufaglærte skovarbejdere på Skovskolen, hvor de gennemgår en række fagrettede kurser (AMU-kurser) af kortere varighed.

Eksterne links 
 Institut for Geovidenskab og Naturforvaltning
 Institut for Geovidenskab og Naturforvaltning: Kandidat i skovbrug (forstkandidatuddannelsen)
 Skovskolen: Skov- og Landskabsingeniør
 Skovskolen: Skov- og naturtekniker 

 
Videregående uddannelser i Danmark
Osmoreceptor

En osmoreceptor er en sansecelle, der findes i det vandbalanceregulerende center i hypothalamus.
Her registreres det osmotiske tryk i det blod, der kommer til centeret. Hvis det osmotiske tryk i blodet stiger, stimulerer osmoreceptorerne dannelse og frigivelsen af ADH fra hypofysens baglap.

Fysiologi
Big Whiskey and the Groogrux King

Big Whiskey and the Groogrux King er et album med Dave Matthews Band, som udkom 2. juni 2009. Albummet indeholder tretten sange, som blev sammensat over 3 år. Da gruppens saxofonist LeRoi Moore døde i 2008, forsøgte gruppen på albummet at bibeholde flest mulige sekvenser optaget med ham fra før hans død. Således er indledningsnummeret "Grux" et solostykke med Moore. Den første single udkom 14. april 2009 og hedder "Funny The Way It Is".

Albummet er også udgivet som vinylplade, hvilket var noget nyt fra Dave Matthews Bands side i forhold til de tidligere album. Hvis man forudbestilte albummet, fik man automatisk en gratis Live Trax 15 fra Alpine Valley Music Theatre, East Troy, WI. Live Trax 15 er en del af Live Trax (DMB) serien som Dave Matthews Band har udgivet ca. 2-3 af hvert år. Det er live-udgivelser fra shows, som har været helt specielle.

Numre 
 "Grux"
 "Shake Me Like A Monkey"
 "Funny The Way It Is"
 "Lying In The Hands Of God"
 "Why I Am"
 "Dive In"
 "Spaceman"
 "Squirm"
 "Alligator Pie (Cockadile)"
 "Seven"
 "Time Bomb"
 "My Baby Blue"
 "You And Me"

Big Whiskey and the Groogrux King har også en B-side. Den består af fire ekstra numre, som kun kunne fås, hvis man forudbestilte gennem Dave Matthews Bands webshop. Der er tale om følgende numre:
 "#27"
 "Beach Ball"
 "Little Red Bird"
 "Write A Song"

Album fra 2009
Dave Matthews Band-album
Funny The Way It Is

Funny The Way It Is er Dave Matthews Bands første single fra deres nye album Big Whiskey and the Groogrux King som udkom d. 2 juni 2009. Sangen udkom som gratis download fra RCA Records d. 14 april 2009.

Sangen ligger også i forskellige versioner på YouTube og er set/hørt mere end 1 million gange (pr. februar 2013).

Singler fra 2009
Grünwald

Grünwald er en kommune i Landkreis München (Oberbayern), i den tyske delstat Bayern.

Geografi 
Grünwald ligger i im Isardalen syd for München. Nabokommuner er ud over München, Oberhaching, Straßlach-Dingharting og Pullach im Isartal. Området regnes for et af de mest eksklusive boligområder i Tyskland.

Inddeling 
I kommunen er der ud over Grünwald 5 landsbyer og bebyggelser
 Brunnhaus
 Geiselgasteig
 Oberdill
 Sauschütt
 Wörnbrunn

Historie 
I kommunen har der været talrige keltiske og romerske bebyggelser, da der her var et vadested, over den dengang stadig rivende flod Isar.

Første skriftlige optegnelse om byen er fra 1048 under navnet „Derbolvinga“. I slutningen af det 13. århundrede byggede Ludwig den Strenge Burg Grünenwalde, eller som den hedder nu Burg Grünwald, som så har givet byen dens nuværende navn

Burg Grünwald var jagtslot for de bayerske hertuger, senere ammunitionsdepot og fængsel. Nu er dele af borgen beboelse, men den huser også Burgmuseum Grünwald, der huser en del af Archäologische Staatssammlung München.

Eksterne henvisninger
Boldhus Teatret

Boldhus Teatret var et intimt teater i København, der åbnede 4. november 1965. Det blev indrettet i en bygning på Admiralgade 26 i Indre By, som tidligere blev anvendt som papirlager. Efter teaterets lukning blev der indrettet en restaurant i lokalerne.

Navnet Boldhus Teatret refererer til, at der i Admiralgade lå et såkaldt boldhus, som Kongehuset anvendte til at spille badminton.

Teatret blev etableret af Inger Rauf, der fortsatte som dets leder indtil 2008. Målsætningen var at lave modigt og mærkeligt teater, og etableringen skete som led i en større bølge af intimteatre i Europa. Boldhus Teatret var i sin samtid også nyskabende, idet publikum befandt sig i samme lokale som skuespillerne. Det har i flere af teatrets opsætninger været udnyttet således, at publikum tilmed blev inddraget i skuespillet.

I 1974 turnerende teatret tillige på sjællandske skoler, og et gæstespil i Stockholm (Sverige), med forestillingen 13 14 15 teenagecollage, hvori bl.a. Eddie Skoller, Tommy Kenter, Ann-Mari Max Hansen og Terese Damsholt medvirkede.

I 1975 åbnede teatret yderligere scenen Strøghus Teatret i et ombygget butikslokale på Strøget. Denne scene eksistererede dog kun til 1981. Året forinden havde Rauf taget de oprindelige lokaler i Admiralgade i brug igen.

Blandt de instruktører og skuespillere, der har været tilknyttet teatret er blandt andre Klaus Hoffmeyer og Kirsten Olesen, hvis rolle i Euripides' tragedie i 1977 skabte hendes folkelige gennembrud. Tommy Kenter og Ann-Mari Max Hansen spillede sammen i stykket Forførerens Dagbog af Søren Kierkegaard i 1974.

Teatret opsatte også en periode årlige juleskuespil for børn.

Udvalgte forestillinger 
Blandt teatrets forestillinger kan blandt andre nævnes:
 Og de gav blomsterne håndjern på (Et ils passérent des mennottes aux fleurs) af Fernando Arrabal (1970).
 Sandhedens hævn – En marionetkomedie af Karen Blixen (1974).
 Forførerens Dagbog af Søren Kierkegaard (1974).

Referencer 

Etableret i 1965
Teatre i København
Indre By (København)
Morten Lützhøft

Morten Lützhøft (født 16. april 1963) er en dansk skuespiller.

Lützhøft er uddannet fra Skuespillerskolen ved Odense Teater i 1994.

Filmografi 
 Ondt blod (1996)
 Tæl til 100 (2004)
 Tid til forandring (2004)
 Mørke (2005)
 Hvid nat (2007)

Tv-serier 
 Rejseholdet (2000-2003)
 De udvalgte (2001)
 Ørnen (2004)
 Anna Pihl (2006-2007)
 Forbrydelsen (2007)
 Sommer (2008)

Dub 
 Braceface (2003-2008) - Richard Sand (Sally Sands far), og øvrige stemmer
 Avatar: Den sidste luftbetvinger (2003-2008) - General Zhao og øvrige stemmer

Eksterne henvisninger 

 

Skuespillere fra Danmark
Morten
Rasmus Hammerich

Rasmus Hammerich (født 27. juni 1975) er en dansk skuespiller.

Hammerich er uddannet fra Statens Teaterskole i 2006.

Filmografi 
 Til døden os skiller (2007)
 Frode og alle de andre rødder (2008)
 Ækte vare (2014)
 En frygtelig kvinde (2017) 
 Før Frosten (2019)

Tv-serier

Tegnefilm 

 Pokémon - Zoroak: Master of Illusions - Grings Kodai
 Ultimate Spider-Man - Nick Fury
 Marvel's Avengers Assemble - Nick Fury
 Phineas & Ferb: Mission Marvel - Nick Fury
 ''Hulk and the Agents of S.M.A.S.H. - Skaar

Eksterne henvisninger 
 
 

Skuespillere fra Danmark
Rasmus
Mogens Pedersen

Mogens Pedersen (født 26. maj 1931 i Tuse ved Holbæk, død 23. februar 2022) var en dansk skuespiller, teaterinstruktør og teaterdirektør.

Pedersen gik på Det Kongelige Teaters Elevskole, men blev smidt ud herfra i 1955 og var derfor som skuespiller autodidakt. Han var tilknyttet flere teatre rundt i landet, og kom i 1962 til Aalborg Teater, hvor han var ansat til 1968. Midt i 1960'erne var han med til at etablere Jomfru Ane Teatret og blev efter tiden i Aalborg instruktør og skuespiller på Gladsaxe Teater frem til 1971. Dernæst fulgte en periode på Folketeatret. Mogens Pedersen blev i 1974 instruktør, bl.a. på Det Kongelige Teater 1980-1985. 

Fra 1985 til 1994 var han direktør for Aalborg Teater. Senere havde han instruktøropgaver ved Privat Teatret, Grønnegårds Teatret, Vendsyssel Teater og Det ny Teater. Han var også tilknyttet Statens Teaterskole som underviser og konsulent. Han var Ridder af 1. grad af Dannebrogordenen.

Han var gift med skuespiller Bodil Sangill.

Udvalgt filmografi 
 Styrmand Karlsen (1958)
 Efter (1965)
 Woyzeck (1968)
 Familien Gyldenkål sprænger banken (1976)
 Ved stillebækken (tv-serie, 1999)
 Drabet (2005)
 Fri os fra det onde (2009)

Referencer

Eksterne henvisninger 
 

Skuespillere fra Danmark
Teaterinstruktører fra Danmark
Teaterledere fra Danmark
Riddere af 1. grad af Dannebrog
Personer i Kraks Blå Bog (afdøde)
Danskere i 1900-tallet
Danskere i 2000-tallet
Oconaluftee Indian Village

Oconaluftee Indian Village er et levende museum i byen Cherokee i den vestlige del af staten North Carolina i USA. Museet ligger i Qualla Forvaltningsområdet, hjemsted for Eastern Band of Cherokee Indians, museet drives af Cherokee Historical Association.

Museet er en kopi af en cherokeserlandsby, omkring 1750, og viser hvordan cherokeserne levede på dette tidspunkt. På museet kan man deltage i guidede rundture, hvor der fortælles om stammens liv, og der vises og forklares hvordan man boede, lavede redskaber, fx pilespidser, krukker, kurve, pusterør og kanoer, gik på jagt med mere. Der vises også traditionelle cherokesiske stammedanse, og man kan høre cherokesernes historie og legender genfortalt i rådshytten samt få forklaret hvordan stammens medicinmænd fremstillede medicin af planter.

Eksterne referencer 
 Oconaluftee Indian Village Homepage 

Bygninger, konstruktioner og anlæg i North Carolina
Museer i USA
Cherokeestammen
Rikke Weissfeld

Rikke Weissfeld (født 4. december 1967) er en dansk skuespiller og sognepræst ved Kirken i Ørestad. Weissfeld er uddannet som skuespiller fra Statens Teaterskole i 1992 og er teolog fra Københavns Universitet fra 2011. Født i Danmark, men opvokset i Luxembourg.

Film og TV 
 "Rimini" instr. Maria Sødahl, Den Danske Filmskole 1990.
 "Brudevalsen" instr. Thomas Vinterberg, Den Danske Filmskole 1990.
 "Obduktion" instr. Martin Lima de Faria, Den Danske Filmskole 1990.
 "De er ikke kommet for at pille rejer" instr. Nikolaj Cederholm, DR 1992.
 "Interview" instr. Anette Olesen, DR 1992.
 "Enten eller" instr. Mikael Fock, DR 1994.
 "Natsværmer" instr. Susanne Bier, Zentropa 1996.
 "Skæbnebilleder" instr. Linda Krogsøe, Det Danske Filmværksted 1996.
 "Sekten" 1997.
 "Så smukt!" instr. Thomas Rostock, Locomotion Film 1997.
 "Finn'sk fjernsyn" instr. Ebbe Nyvold, Skandinavisk Film Kompagni 2000.
 "Skjulte spor" instr. Martin Miehe-Renard, Nordisk Film 2001.
 "Forsvar" instr. Niels Arden Oplev, Nordisk Film 2003.
 "Hallo Robbie" instr. Christoph Klünker, ZDF 2003.
 "Han, hun og Strindberg" instr. Linda Wendel, Babyfilm 2004.
 "Ørnen" instr. Jesper W. Nielsen, DR 2005.
 "Klovn" instr. Mikkel Nørgaard, TV2 2008.
 "Headhunter" instr. Rumle Hammerich, Nordisk Film 2009.

Radio, reklamefilm 
 Diverse radiospil (bl.a. "Sex og sult" instr. Carsten Rudolf)
 Oplæsning for Radioteatret, DR.
 Dubbing af div tegnefilm, Sun Studio.
 Reklamefilm for Volkswagen 2003.
 Reklamefilm for KIMS, instr. Søren Fauli, 2004
 Reklamefilm for LOTTO, instr. Axel Laubscher, 2005

Teater 
Ansat på Det kongelige Teater siden juli 1992;

 "Goldbergvariationer" af George Tabori, instr. Flemming Weiss Andersen.
 "Fruen fra havet" af Henrik Ibsen, instr. Jan Maagaard.
 "Syden" af Julien Green, instr. Jan Maagaard.
 "Vintereventyr" af William Shakespeare, instr. Jan Maagaard.
 "Kanin Kanin" af Coline Serreau, instr. Birgitte Kolerus.
 "Dameskrædderen" af George Feydeau, instr. Henning Moritzen.
 "Verden er våd og lys" manuskript og instr. Jakob Christensen
 "Atterdag" instr. Henrik Sartou, Grønnegårdsteatret 1993.
 "Et juleeventyr" instr. Mogens Pedersen, Grønnegårdsteatret 1995.
 "En duft af ungdom" instr. Katrine Wiedemann, Betty Nansen Teatret 1995.
 "Prometheus" instr. Henrik Sartou, Teater Atlantic 1996.
 "Dage som græs" instr. Jakob Oschlag, Team Teatret 1997.
 "Skybrud" instr. Emil Korf Hansen, Det kongelige Teater 1997.
 "Jesus" instr. Henrik Sartou, Det kongelige Teater 1997.
 "Babylon" instr. Jens August Wille, CafeTeatret 1999.
 "Jeg er grim" instr. Jens August Wille, Det kongelige Teater 1999.
 "Kærlighedens Kværulanter" instr. Klaus Hoffmeyer, Det kongelige Teater 2000.
 "Genfærd" instr. Carsten Rudolf, Det kongelige Teater 2000.
 "Og vi skal aldrig skilles" instr. Lotte Horne, Folketeatret 2000.
 "Extrem Sport" instr. Katrine Wiedermann, Teater Grob 2003.
 "Søstrene Knudsen Raser ud" instr. Emil Hansen, Caféteatret 2006.
 "Kirsebærhaven" instr. Katrine Wiedermann, Det kongelige Teater 2007.

Eksterne henvisninger 
 

Skuespillere fra Danmark
Jens Christian Holland

Jens Christian Holland (født 14. april 1956) er en dansk skuespiller.

Holland er uddannet fra Århus Teaterakademi i 1984.

Filmografi

Tv-serier 
 Strenge tider (1994)
 Nikolaj og Julie (2002-2003)
 2900 Happiness (2007)

Eksterne henvisninger 
 

Skuespillere fra Danmark
Knud Neye

Knud Neye (16. juni 1885 i København – 11. februar 1945 i Gentofte) var en dansk fabrikant og kunstsamler. Han efterfulgte sin fader Johannes Neye som direktør for Neye Lædervarer.

Karriere
Neye blev i 1902 ansat i faderen Johannes Neyes virksomhed, der dengang bestod af 7 butikker og en lædervarefabrik. Da faderen døde i 1926 overtog Knud Neye driften af virksomheden, der løbende blev udvidet. Da Knud Neye døde af kræft i 1945 fortsatte hans hustru, Agathe Neye, driften. Neye Fonden blev senere oprettet for at sikre den fortsatte drift af virksomheden.

Kunstsamling
Knud Neye var ejer af en større kunstsamling. I bind et af trebindsværket Kunst i Privat Eje (1944) ftlder omtalen af samlingen 30 sider og omfatter 71 illustrationer. Afsnittet er skrevet af Kai Grunth fra Winkel & Magnussen. Samlingen omfattede blandt andet   Vilhelm Hammershøis maleri Stue. Sortklædt kvinde med ryggen til beskueren (1900). Parrets kunstsamling blev overtaget af fonden, der støtter forskningen i sygdomme, særligt kræft.

Privatliv
Knud Neye er begravet på Gentofte Kirkegård.

Kilder
 Et af Vilhelm Hammershøis mest kendte malerier

Eksterne henvisninger 
 

Danskere i 1900-tallet
Fabrikanter fra Danmark
Kunstsamlere fra Danmark
Personer døde af kræft
Neye Lædervarer

Neye A/S er en dansk forretningskæde, der forhandler lædervarer som tasker, rygsække, kufferter og accessories. I foråret 2021 havde Neye 43 butikker fordelt i hele landet og omkring 350 medarbejdere. Selskabet er ejet af Neye Fonden.

Historie 

Kæden blev grundlagt af Johannes Neye, der i 1881 åbnede en såkaldt galanteributik på Vimmelskaftet i København. Butikken, der blot hed Johannes Neye, forhandlede gaveartikler, herunder håndarbejdsudstyr og lædervarer. I 1891 påbegyndte Neye egen produktion af lædervarer.

Da Johannes Neye døde i 1926 blev virksomheden overtaget af hans ældste søn, Knud Neye, der drev den til sin død i 1945. Knud Neyes enke, Agathe Neye, overtog derefter. I 1977 besluttede hun at lade butikkerne og hendes personlige formue indgå i en fond, Neye Fonden, for at sikre den fortsatte drift af virksomheden.

Butikkernes navn blev i 1981 ændret fra Johannes Neye til blot Neye. Vimmelskaftet/Klosterstræde dannede rammen om produktionen, og i dag huser Klosterstræde 1 virksomhedens administration.

Camilla Raffnsøe er nuværende CEO hos Neye (2018)

Referencer

Literatur 
 C.A. Clemmensen: Johs. Neye 1881-1931, 1931.

Eksterne henvisninger 

 Neyes hjemmeside
 Johannes Neye i Dansk Biografisk Leksikon
 Johannes Neye på gravsted.fk

Danske virksomheder etableret i 1881
Lædervarekæder i Danmark
Virksomheder i København
Indre By (København)
Beklædningsvirksomheder i Danmark
Phenomena

Phenomena (i en forkortet version også kaldet Creepers) er en okkult horrorfilm fra 1985 instrueret af Dario Argento med Jennifer Connelly i hovedrollen som en skolepige, der møder en entomologiprofessor (Donald Pleasence), opdager hun kan kommunikere telepatisk med insekter og bruger denne evne i jagten på en seriemorder.
  
Det danske horror-fanzine Phenomena er opkaldt efter filmen (og bragte en artikel om filmen i Phenomena nr. 6 ).

Eksterne henvisninger 
 
 Phenomena på Dvdcompare.net

Italienske film fra 1985
Gyserfilm fra Italien
Seriemorderfilm
Flakhaven

Flakhaven er navnet på den plads i det centrale Odense, hvorpå Odense Rådhus ligger. Pladsen grænser op til en af byens længere gågader, Vestergade og danner rammen om mange arrangementer lige fra byens årlige blomsterfestival over demonstrationer til koncerter.

Pladsen kan dateres tilbage til 1200-tallet, men nævnes første gang i skriftlige kilder i 1496, hvor den fungerede som en af byens torvepladser. Efterhånden blev den tilmed en af landets største; her handlede man blandt andet med tømmer, lerkar, træsko og kurve. Man mener, at Knud den Helliges kongsgård var beliggende tæt ved Flakhaven, ligesom byens tingsted lå her. Historiske kilder viser, at rådhuset siden 1480 har ligget på hjørnet af Vestergade og Flakhaven.

Flakhaven har flere gange dannet rammen om historiske begivenheder i Odense. Det var her, H.C. Andersen den 6. december 1867 blev udnævnt til æresborger. Under besættelsen fungerede pladsen som samlingspunkt under augustoprøret, ligesom odenseanerne stimlede sammen på Flakhaven ved Danmarks befrielse den 5. maj 1945.

Forud for Odenses 1000 års-jubilæum blev pladsen omlagt i 1987, så den fik form af en svagt fordybet musling, efter inspiration fra rådhuspladsen i Siena, Italien, som har fungeret som inspiration for Københavns Rådhusplads.

Kilder og eksterne henvisninger
 Om Flakhaven på Historiens Hus' hjemmeside

Torve og pladser i Odense
Michael Behe

Michael J. Behe (født 1952) er en amerikansk biokemiker, der er fortaler for intelligent design.

For nuværende, 2016, er Behe ansat som professor i biokemi ved det private Lehigh University i Bethlehem, Pennsylvania, USA.

Behe er bedst kendt for sine argumenter for irreducibel kompleksitet på biokemisk niveau. Michael Behes synspunkter er generelt afvist af det akademiske miljø. Michael Behes arbejdsgiver, Lehigh University, har udsendt en officiel udtalelse, hvori universitetet anerkender Behes ret til at ytre sig, men at Behes teorier på ingen måde udtrykker Lehigh Universitys holdninger, og at universitetet tager afstand fra Behes synspunkt om, at "intelligent design" er videnskab.

Kilder

Eksterne henvisninger 

 Michael Behe biografi fra Lehigh University 
 Grundig omtale af Behe med links til omtale af hans bøger
 Kritisk interview med Michael Behe (mp3 podcast) 

Videnskabsfolk fra USA
Biokemikere
Læsøbladet

Læsøbladet var et dansk et dansk måneds- og ugeblad, der udkom på Læsø. Det blev oprettet i 1922 af en lille gruppe læsøboere bosiddende i København.

Samme gruppe stiftede i 1920 hjemstavnsforeningen Læsøforeningen.

Formålet med bladet var at skabe et bindeled mellem beboerne på Læsø og læsøboere bosat udenfor Læsø.  Bladets indhold bestod primært af bidrag fra folk som havde tilknytning til Læsø, læserbreve, annoncer af forskellig art med relevans til området.  

På bladet indtog redaktionen fra begyndelsen det standpunkt, at ville holde sig uden for politisk indhold og alle former for stridigheder.

Bladet skulle ikke kun være et blad for læsøforeninges-medlemmer men også for folk som var tilknyttet Læsø samt andre interesserede.

Første nummer af Læsøbladet udkom i april 1922, og bestod af fire sider men blev senere udvidet til otte sider. Bladet udkom i starten en gang månedligt og senere udgivet en gang ugentlig.
 
Sidste nummer af Læsøbladet udkom den 31. december 1924.

Referencer 
Læsøbladet – et kik ind i læsøboernes univers,  anno 1922 – 1923 af Helle-Marie Kromanne, udgivelsesår 2009.

Bladet
Ugeaviser fra Danmark
Etableret i 1922
Etableret i 1924